ddrg/super_eurlex huggingface dataset:
Kommissionens beslutning

af 9. januar 2001

om finsk støtte til sædekorn

(meddelt under nummer K(2000) 4423)

(Kun den finske og den svenske udgave er autentisk)

(2001/60/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø(1), senest ændret ved forordning (EF) nr. 2371/2000(2), særlig artikel 8, og

ud fra følgende betragtninger:

(1) I henhold til artikel 8 i forordning (EØF) nr. 2358/71 kan Finland efter tilladelse fra Kommissionen og som følge af landets særlige klimaforhold yde støtte til visse mængder af sædekorn, der udelukkende er produceret i Finland.

(2) For sådanne frøsorter har den finske regering ved skrivelse af 6. november 2000 anmodet Kommissionen om tilladelse til at give støtte til producenterne i henhold til ovennævnte artikel 8 med henblik på at opretholde tilstrækkelige mængder af de pågældende produkter i Finland.

(3) Den planlagte støtte er i overensstemmelse med de i denne bestemmelse fastsatte betingelser. Den omfatter de sædekornssorter, der skal anvendes til dyrkning i Finland, som er tilpasset landets klimaforhold, og som ikke produceres i de øvrige medlemsstater. Støttens størrelse og de mængder, for hvilke den gives, begrundes i målsætningen for den planlagte foranstaltning. Kommissionens tilladelse omfatter kun de sorter, der er registreret i Finlands nationale fortegnelse, og som med undtagelse af begrænsede mængder, der dyrkes i tilgrænsende områder, kun produceres i Finland.

(4) Det bør fastsættes at Kommissionen skal informeres om de foranstaltninger, der træffes af Finland for at respektere de i denne beslutning fastlagte lofter, samt om de praktiske resultater af de pågældende foranstaltninger med henblik på udarbejdelsen af den i artikel 8, sidste afsnit, i forordning (EØF) nr. 2358/71 omhandlede rapport -

VEDTAGET FØLGENDE BESLUTNING:

Artikel 1

Finland har tilladelse til indtil den 31. december 2005 at yde støtte til de producenter, der er etableret i Finland, og som producerer sædekorn af de i den finske lovgivning certificerede sorter, som ikke må overstige 2,523 EUR pr. 100 kg for en maksimumsmængde på 100000 t om året.

Tilladelsen vedrører udelukkende de sorter, der er registreret i Finlands nationale fortegnelse, og som med undtagelse af begrænsede mængder, der dyrkes i tilgrænsende områder, kun produceres i Finland.

Artikel 2

Finland sikrer ved hjælp af en inspektionsordning, at støtten kun gives til de i artikel 1 omhandlede sorter og mængder.

Artikel 3

Finland tilsender hvert år Kommissionen listen over de certificerede sorter og meddeler alle ændringer, der foretages af denne, samt de mængder af frø, for hvilke der gives støtte.

Artikel 4

Denne beslutning anvendes fra den 1. januar 2000.

Artikel 5

Denne beslutning er rettet til Republikken Finland.

Udfærdiget i Bruxelles, den 9. januar 2001.

På Kommissionens vegne

Franz Fischler

Medlem af Kommissionen

(1) EFT L 246 af 5.11.1971, s. 1.

(2) EFT L 275 af 27.10.2000, s. 1.
Kommissionens beslutning

af 22. januar 2001

om ændring af beslutning 2000/532/EF om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald

(meddelt under nummer K(2001) 106)

(EØS-relevant tekst)

(2001/119/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/689/EØF af 12. december 1991 om farligt affald(1), senest ændret ved direktiv 94/31/EF(2), særlig artikel 1, stk. 4, og

ud fra følgende betragtninger:

(1) Der er udarbejdet en fællesskabsliste over farligt affald ved Rådets beslutning 94/904/EF(3), og denne beslutning er blevet afløst af Kommissionens beslutning 2000/532/EF(4).

(2) Flere medlemsstater har notificeret udtjente køretøjer, ikke tømt for væsker og andre farlige dele, som affald, som de mener udviser en eller flere af de egenskaber, der er opregnet i bilag III til direktiv 91/689/EØF, og har anmodet om, at de optages som farligt affald på den liste, der er udarbejdet i henhold til artikel 1, stk. 4, i direktiv 91/689/EØF.

(3) I henhold til artikel 1, stk. 4, i direktiv 91/689/EØF skal Kommissionen gennemgå disse notifikationer fra medlemsstaterne med henblik på at tilpasse listen over farligt affald.

(4) Kommissionen bistås i denne opgave af det udvalg, der er nedsat ved artikel 18 i direktiv 75/442/EØF(5).

(5) De i denne beslutning fastsatte foranstaltninger var ikke i overensstemmelse med udtalelsen fra det nævnte udvalg og kunne derfor ikke medtages i beslutning 2000/532/EF.

(6) Rådet har ikke truffet afgørelse om Kommissionens forslag inden for den frist, der er fastsat i artikel 18 i direktiv 75/442/EØF.

(7) Det tilkommer derfor Kommissionen at vedtage de foreslåede foranstaltninger -

VEDTAGET FØLGENDE BESLUTNING:

Artikel 1

I bilaget til beslutning 2000/532/EF om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald foretages følgende ændring:

Rubrik "16 01 04 udtjente biler" ændres til

">TABELPOSITION>".

Artikel 2

Denne beslutning anvendes fra den 1. januar 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 22. januar 2001.

På Kommissionens vegne

Margot Wallström

Medlem af Kommissionen

(1) EFT L 377 af 31.12.1991, s. 20.

(2) EFT L 168 af 2.7.1994, s. 48.

(3) EFT L 356 af 31.12.1994, s. 14.

(4) EFT L 226 af 6.9.2000, s. 3.

(5) EFT L 194 af 25.7.1975, s. 39.
Kommissionens beslutning

af 27. december 2000

om fjerde ændring af beslutning 1999/467/EF om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri

(meddelt under nummer K(2000) 4144)

(EØS-relevant tekst)

(2001/26/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/20/EF(2), særlig bilag A, kapitel I, punkt 4, og

ud fra følgende betragtninger:

(1) Ved Kommissionens beslutning 1999/467/EF af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF(3), senest ændret ved beslutning 2000/694/EF(4), fik visse medlemsstater og regioner heri tildelt en sådan status.

(2) De franske myndigheder har forelagt Kommissionen dokumentation for, at alle betingelserne i bilag A, kapitel I, punkt 4, i direktiv 64/432/EØF er overholdt og navnlig, at over 99,9 % af kvægbesætningerne i Frankrig beregnet pr. 31. december hvert kalenderår har været officielt fri for kvægtuberkulose hvert år i de sidste seks på hinanden følgende år, og at registrering i en database, som blev oprettet i december 1999, gør det muligt at spore kreaturer, som er identificeret i henhold til EF-bestemmelserne.

(3) Frankrig bør derfor erklæres officielt tuberkulosefri i henhold til ovennævnte direktiv.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 1999/467/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. december 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 163 af 4.7.2000, s. 35.

(3) EFT L 181 af 16.7.1999, s. 36.

(4) EFT L 286 af 11.11.2000, s. 41.

BILAG

"BILAG I

Medlemsstater, der er erklæret officielt fri for kvægtuberkulose:

Danmark

Tyskland

Frankrig

Luxembourg

Nederlandene

Østrig

Finland

Sverige"
Kommissionens beslutning

af 27. december 2000

om ændring af beslutning 1999/465/EF om fastlæggelse af status for kvægbesætningerne i visse medlemsstater eller regioner i medlemsstater som officielt er fri for enzootisk kvægleukose

(meddelt under nummer K(2000) 4146)

(EØS-relevant tekst)

(2001/28/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/20/EF(2), særlig bilag D, kapitel I, punkt E, og

ud fra følgende betragtninger:

(1) Ved Kommissionens beslutning 1999/465/EF af 13. juli 1999 om fastlæggelse af status for kvægbesætningerne i visse medlemsstater eller regioner i medlemsstater som officielt er fri for enzootisk kvægleukose(3) tillagdes visse medlemsstater og regioner denne status.

(2) De svenske myndigheder har forelagt Kommissionen dokumentation, der viser, at alle betingelserne i bilag D, kapitel I, punkt E, i direktiv 64/432/EØF er opfyldt.

(3) Det vil derfor være rimeligt at betragte Sverige som officielt fri for enzootisk kvægleukose i henhold til nævnte direktiv og at ændre beslutning 1999/465/EF i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 1999/465/EF indsættes ordet "Sverige" i den i bilag I anførte liste over medlemsstater.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. december 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 163 af 4.7.2000, s. 35.

(3) EFT L 181 af 16.7.1999, s. 32.
Kommissionens beslutning

af 27. december 2000

om ændring af beslutning 92/160/EØF om indførsel af enhovede dyr fra Brasilien

(meddelt under nummer K(2000) 4145)

(EØS-relevant tekst)

(2001/27/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 13, stk. 2, og

ud fra følgende betragtninger:

(1) Medlemsstaterne har ifølge EF-bestemmelserne tilladelse til at indføre enhovede dyr fra tredjelande eller, i tilfælde af officiel områdeinddeling, fra de dele af tredjelandets område, der har været fri for snive i seks måneder forud for eksporten.

(2) I Kommissionens beslutning 92/160/EØF(2), senest ændret ved beslutning 2000/508/EF(3), fastsættes områdeopdelingen af visse tredjelande ved indførsel af enhovede dyr.

(3) Beslutning 92/160/EØF blev ændret for indførsel til EF af enhovede dyr fra Brasilien ved beslutning 2000/163/EF(4) og 2000/508/EF, fordi der var konstateret snive hos enhovede dyr i visse stater, henholdsvis Pernambuco og Alagoas og Sergipe og Ceará.

(4) Brasilien har indberettet nye kliniske tilfælde af snive hos lokale arbejdsheste i visse områder i staterne Maranhão og Piaui i den nordøstlige del af landet. I 11 stater, navnlig i den nordøstlige del af landet, gennemføres der en serologisk undersøgelse for at evaluere sygdomssituationen.

(5) Områdeopdelingen bør derfor tilpasses sygdomssituationen i landet under hensyntagen til den igangværende undersøgelse.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

"Maranhão", "Piaui", "Rio Grande do Norte", "Paraiba", "Bahia" og "Tocantins" udgår af listen over stater i Brasilien i bilaget til beslutning 92/160/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. december 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 71 af 18.3.1992, s. 27.

(3) EFT L 204 af 11.8.2000, s. 44.

(4) EFT L 51 af 24.2.2000, s. 46.
Kommissionens beslutning

af 21. december 2000

om ændring af beslutning 98/128/EF om godkendelse af det flerårige udviklingsprogram for Spaniens fiskerflåde for perioden 1. januar 1997 til 31. december 2001

(meddelt under nummer K(2000) 4009)

(Kun den spanske udgave er autentisk)

(2001/20/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet(1), særlig artikel 5 og 6,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(2), særlig artikel 9, stk. 1, og

ud fra følgende betragtninger:

(1) I Kommissionens beslutning 98/128/EF af 16. december 1997 om godkendelse af det flerårige udviklingsprogram for perioden 1. januar 1997 til 31. december 2001(3) er kapacitetsmålsætningerne for de enkelte dele af fiskerflåden fastsat.

(2) For fartøjer, undtagen trawlere, med en samlet længde på mindre end 12 m, er kapacitetsmålsætningerne fastsat til det niveau, der svarer til FUP III.

(3) I henhold til artikel 3 i beslutning 97/413/EF kan den samlede kapacitet for fartøjer, undtagen trawlere, med en samlet længde på mindre end 12 m forhøjes ud over niveauet pr. 1. januar 1997 eller ud over det niveau, der svarer til FUP III for perioden indtil 31. december 2001 inden for rammerne af programmerne for forbedring af sikkerheden til søs.

(4) Maskineffekten for en række af disse fartøjer i den spanske fiskerflåde bør øges med henblik på at sikre en tilstrækkelig sikkerhedsmargen under dårlige vejrforhold.

(5) De spanske myndigheder vil derfor gennemføre et program for maskinudskiftning, som rederne vil blive opfordret til at deltage i på frivillig basis.

(6) Det detaljerede program er blevet fremsendt til Kommissionen.

(7) Effektmålsætningerne for den pågældende fartøjskategori bør revideres med henblik på en tilpasning til stigningen i maskineffekten.

(8) De i denne beslutning planlagte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Det i bilaget til denne beslutning indeholdte skema over målsætningerne for det flerårige udviklingsprogram for perioden 1997-2001 med fodnoter annullerer og erstatter skemaet i bilaget til beslutning 98/128/EF.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 21. december 2000.

På Kommissionens vegne

Franz Fischler

Medlem af Kommissionen

(1) EFT L 337 af 30.12.1999, s. 10.

(2) EFT L 175 af 30.7.1997, s. 27.

(3) EFT L 39 af 12.2.1998, s. 59.

BILAG

Spanien

>TABELPOSITION>
Rådets beslutning

af 19. december 2000

om ændring af beslutning 95/408/EF om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr

(2001/4/EF)

RÅDET FOR DEN EUROPÆISKE UNION HAR -

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), særlig artikel 9,

under henvisning til forslag fra Kommissionen, og

ud fra følgende betragtninger:

(1) Den i henhold til beslutning 95/408/EF indførte overgangsperiode udløber den 31. december 2000.

(2) Af administrative årsager blev opstillingen af de endelige lister over tredjelandsvirksomheder, hvorfra medlemsstaterne kan indføre visse produkter i henhold til direktiverne om de sundhedsbestemmelser, som gælder for disse produkter, forsinket.

(3) Den foreslåede revision af visse veterinærbestemmelser, som anført i hvidbogen om fødevaresikkerhed, omfatter en ændret ordning for godkendelse af tredjelandsvirksomheder, hvorfra medlemsstaterne kan importere visse produkter.

(4) For at undgå forstyrrelser i den traditionelle samhandel bør den overgangsperiode, i hvilken der anvendes et forenklet system til opstilling af lister over tredjelandsvirksomheder, der eksporterer visse animalske produkter, fiskeriprodukter eller levende toskallede bløddyr, forlænges -

VEDTAGET FØLGENDE BESLUTNING:

Artikel 1

I artikel 9 i beslutning 95/408/EF ændres "den 31. december 2000" til "den 31. december 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 19. december 2000.

På Rådets vegne

J. Glavany

Formand

(1) EFT L 243 af 11.10.1995, s. 17. Beslutningen er senest ændret ved beslutning 98/603/EF (EFT L 289 af 28.10.1998, s. 36).
Rådets afgørelse

af 22. december 2000

om indgåelse af aftalen mellem Det Europæiske Fællesskab og Republikken Cypern om vilkårene og betingelserne for Cyperns deltagelse i Fællesskabets programmer på områderne erhvervsuddannelse, almen uddannelse og ungdomsanliggender

(2001/84/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 149 og 150 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Cyperns deltagelse i Fællesskabets programmer udgør et vigtigt element i førtiltrædelsesstrategien for Cypern, der er omhandlet i Rådets forordning (EF) nr. 555/2000 af 13. marts 2000 om iværksættelsen af foranstaltninger som led i førtiltrædelsesstrategien for Republikken Cypern og Republikken Malta(2).

(2) Ifølge Rådets afgørelse 1999/382/EF af 26. april 1999 om iværksættelse af anden fase af Fællesskabets handlingsprogram for erhvervsuddannelse Leonardo da Vinci(3), særlig artikel 10, Europa-Parlamentets og Rådets afgørelse nr. 253/2000/EF af 24. januar 2000 om iværksættelse af anden fase af Fællesskabets handlingsprogram for almen uddannelse "Socrates"(4), særlig artikel 12, og Europa-Parlamentets og Rådets afgørelse nr. 1031/2000/EF af 13. april 2000 om oprettelse af EF-handlingsprogrammet for unge(5), særlig artikel 11, skal disse programmer være åbne for deltagelse for Cypern.

(3) I overensstemmelse med de forhandlingsdirektiver, Rådet vedtog den 14. februar 2000, har Kommissionen på Det Europæiske Fællesskabs vegne forhandlet om en aftale, der gør det muligt for Cypern at deltage i disse programmer.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Cypern om vilkårene og betingelserne for Cyperns deltagelse i Fællesskabets programmer på områderne erhvervsuddannelse, almen uddannelse og ungdomsanliggender godkendes hermed på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de(n) person(er), der er beføjet til at undertegne aftalen med bindende virkning for Fællesskabet.

Artikel 3

Formanden for Rådet fremsender på Fællesskabets vegne den meddelelse, der er omhandlet i artikel 4 i aftalen.

Udfærdiget i Bruxelles, den 22. december 2000.

På Rådets vegne

C. Pierret

Formand

(1) Udtalelse af 13.12.2000 (endnu ikke offentliggjort i EFT).

(2) EFT L 68 af 16.3.2000, s. 3.

(3) EFT L 146 af 11.6.1999, s. 33.

(4) EFT L 28 af 3.2.2000, s. 1.

(5) EFT L 117 af 18.5.2000, s. 1.
Rådets afgørelse

af 22. december 2000

om undertegnelse og midlertidig anvendelse af aftalen mellem Det Europæiske Fællesskab og Republikken Kroatien om handel med tekstilvarer, paraferet i Bruxelles den 8. november 2000

(2001/55/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne forhandlet en aftale med Republikken Kroatien om handel med tekstilvarer.

(2) Aftalen blev paraferet den 8. november 2000.

(3) Aftalen bør undertegnes på Fællesskabets vegne med forbehold af senere indgåelse.

(4) Det er hensigtsmæssigt at anvende denne aftale midlertidigt fra 1. januar 2001 i afventning af gennemførelsen af de relevante procedurer for dens formelle indgåelse under forudsætning af gensidighed -

TRUFFET FØLGENDE AFGØRELSE:

Artikel 1

Med forbehold af senere indgåelse bemyndiges formanden for Rådet til at udpege de personer, der er beføjet til at undertegne aftalen mellem Det Europæiske Fællesskab og Republikken Kroatien om handel med tekstilvarer på Fællesskabets vegne.

Artikel 2

Den i artikel 1 nævnte aftale anvendes midlertidigt fra 1. januar 2001 i afventning af gennemførelsen af procedurerne for dens indgåelse under forudsætning af gensidighed.

Teksten til aftalen er knyttet til denne afgørelse.

Udfærdiget i Bruxelles, den 22. december 2000.

På Rådets vegne

C. Pierret

Formand